7%-W 


Publicació del Casal Independentista de Sants J aume Compte 


N Q 22 / Onze de setembre de 2001 / IV època 



^rvi'íy.1 


Homenatge als lluitadors 
antifeixistes de la vila 
Parlaments internacionals 
(del poble amazigh 

i palestí) 
Comunicat unitari de 
l'independentisme català 


■Frl Çnll ] hio. 











LTmur$ent número 22 


11 de Setembre del 2001 


Editorial 

ONZE DE SETEMBRE DEL 2001 


Seguint la iniciativa que vam 
engegar l’any passat, i amb la 
mateixa voluntat que aleshores 
de compartir una diada reivin¬ 
dicativa amb els santsencs i les 
santsenques, el Casal Indepen¬ 
dentista de Sants “Jaume 
Compte” torna a commemorar 
aquest any l’Onze de Setembre 
dins del seu entorn més immedi¬ 
at: la vila de Sants. 

Tenint en compte que Sants és 
un poble amb una marcada tradi¬ 
ció associativa i des del conven¬ 
ciment del fet que una societat 
avança gràcies principalment a 
les associacions que treballen dia 
a dia i a les persones que les 
componen, aquest any vam con¬ 
vidar diverses entitats del barri 
(culturals, polítiques, de lluita 
veïnal, etc.) perquè participessin 
en T organització de Tesdeveni¬ 
ment. La xarxa associativa sant- 
senca va respondre de manera 
entusiasta a la crida que va fer el 
Casal, i d’aquesta manera —amb 
l’esforç i la il·lusió d’una pila de 
persones del barri—, la comme¬ 
moració de l’Onze de Setembre 
és una realitat, i podem dir amb 
orgull que enguany és més que 
mai de tota la vila. 


El lema d’aquest any, com el de 
l’any passat (no hi ha res de 
dolent a repetir els encerts!), és 
Des de Sants, construint la lliber¬ 
tat dels Països Catalans. 

Des de Sants, perquè és el nos¬ 
tre poble, el nostre municipi, 
annexionat des de fa més de 100 
anys a la ciutat de Barcelona. 

Els Països Catalans perquè és 
la nació a la qual pertanyem, a la 
qual pertany el nostre poble, la 
nació catalana i no cap altra 
d’imposada i forana; un país que 
és el nostre —que va de Salses a 
Guardamar i de Fraga a Maó— i 
que és l’únic que tenim. 

I la llibertat (aquesta paraula que 
espanyols i francesos, “demòcra¬ 
tes” de fa 20 anys —o menys, 
encara—, capitalistes, europeistes 
homogeneïtzadors, especuladors, 
explotadors i imperialistes han 
volgut prostituir i buidar de contin¬ 
gut), perquè mitjançant aquest 
tenne estem al·ludint a tots aquells 
drets que encara no hem assolit: el 
dret dels Països Catalans a la reu- 
nificació, a la independència i al 
socialisme, el dret inqüestionable 
que té el poble català de recuperar 
la identitat pròpia que li va ser arra¬ 
bassada ara fa tres segles; el dret de 


la vila de Sants (i el de tots els 
municipis del país) a decidir lliure¬ 
ment el seu futur i a dotar-se d’u¬ 
nes institucions realment 
democràtiques en què la població 
pugui incidir i intervenir, el dret a 
la participació ciutadana real, i, 
finalment, els drets individuals de 
les persones, el dret fonamental de 
poder-se desenvolupar com a 
éssers humans, el dret a la igualtat, 
el dret a no ser discriminades ni 
marginats. El dret a tenir una vida 
digna, en definitiva. 

Sabent que l’única manera 
d’aconseguir aquesta llibertat 
és lluitar conjuntament per 
arrencar-los-la, i amb la certesa 
que tradicionalment ha tingut el 
Casal, i per extensió tot l’inde¬ 
pendentisme d’esquerres, que 
les dates històriques del nostre 
país no són diades festives i 
folklòriques com alguns ens 
volen fer creure, sinó jornades 
que cal aprofitar per denunciar 
i reclamar el que és nostre, el 
dia 10 serem un any més al 
carrer per fer sentir la nostra 
veu, per plantar-los cara i per 
demostrar-los —per si encara 
no se n’han adonat— que 
aquest poble continua viu. 

CORRELLENGUA 
2001 A SANTS 


Com cada any per aquestes 
dates, ens arriba la flama del 
Correllengua, una flama que 
simbolitza la lluita per la llen¬ 
gua arreu del país. 

Aquest any comença el dia 8 
de setembre a Andorra i, passant 
per la totalitat de les comarques 
del Principat i amb més d’un 
centenar d’ajuntaments adhe¬ 
rits, arribarà al País Valencià, on 
el 9 d’Octubre se celebrarà l’ac¬ 
te central de l’esdeveniment i 
una manifestació. El Correllen¬ 
gua seguirà el combat de la llen¬ 
gua per la resta de la nació fins a 
arribar, el 7 de Novembre, a Per¬ 
pinyà, on hi haurà una manifes¬ 
tació nacional, activitat que 
clourà el Correllengua 2001. 

En el marc del Correllengua 
d’enguany, a casa nostra, a 
Sants, s’està preparant la II 
Festa per la cultura i la llengua a 
la Vila de Sants, que se cele¬ 
brarà el dissabte 6 d’octubre. Els 
actes previstos per a aquest 
esdeveniment són els següents: 

11,00 hores. Plaça Osca 

Gimcana organitzada conjunta¬ 
ment per la Coordinadora d’As¬ 
sociacions per la Llengua 
(CAL), agrupaments escoltes, 
esplais i escoles de la vila. Amb 
aquesta activitat, la gent més 
menuda de la vila anirà passant 
pels tallers que hauran preparat 
els diables, els geganters/es, 


castellers/es, la UEC de Sants i 
Sants 3 Ràdio. 

Al migdia. Plaça Osca 

Dinar popular i actuació de 
teatre, amb les Teatreres de Can 
Vies. 

17.00 hores. Plaça Osca 
(sortida) 

Correllengua. El Correllengua i 
la flama faran un recorregut pels 
carrers de la vila. Tant l’inici com 
el final seran a la plaça Osca. 

Un cop acabat el Correllen¬ 
gua, a la mateixa plaça Osca se 
celebrarà la Trobada d’entitats 
culturals dels Països Catalans, 
amb actuacions de diables, 
geganters/es, castellers/es, bas¬ 
toners/es, trabucaires, xirimi- 
ters/es, corals... També podrem 
gaudir de les albaes i el ball de 
gitanes. 

Per acabar, es llegirà el mani¬ 
fest del Correllengua 2001. 

21.00. Cotxeres de Sants. 

Concert amb: 

Dr. Calypso (Barcelona) 


Inadaptats (Vilafranca) 

La Violeta (Lleida) 

Frau Doctor (Alemanya) 

Com podeu comprovar, per¬ 
què la nostra llengua s’ho 
mereix, aquest any hem fet un 
esforç important per tal de 
defensar-la. Així que des del 
Casal i des de la CAL, convi¬ 
dem totes aquelles persones que 
s’estimen la llengua perquè hi 
participin. 



PAÏSOS CATALANS, LA REALITAT ENCOBERTA 


El 28 d’abril passat la sala 
d’actes del Centre Social de 
Sants es va omplir per seguir la 
xerrada Països Catalans, la reali¬ 
tat encoberta, organitzada pel 
Casal Independentista de Sants 
“Jaume Compte”. 

L’acte va comptar amb la 
presència de Guillem Chacón, 
coordinador dels Casals Jaume I 
de la Franja de Ponent, Miquel 
Mayol, advocat de Perpinyà i 
eurodiputat dels Països Catalans 


per Esquerra Republicana de Cata¬ 
lunya, i Biel Majoral, professor de 
la Universitat de les Illes Balears i 
activista cultural a les Illes. 

Els ponents van exposar la rea¬ 
litat de les seves zones geogràfi¬ 
ques, van debatre sobre el futur i 
el present de la nació catalana i 
van abordar qüestions com per 
què les terres de parla catalana 
comparteixen trets comuns tan 
importants com la llengua o la 
història i, alhora, pateixen d’una 


ignorància enorme respecte la 
pròpia nació? 

La conferència, moderada per en 
Jordi Fexas, com a representant 
del Casal Independentista de 
Sants, va durar més de dues hores i 
mitja per l’alt grau de participació 
del públic al tom obert de paraules. 

Un cop tancat l’acte, bona part 
dels assistents van seguir el debat 
al Celler de Sants, on vam gaudir 
d’un sopar tertúlia amb els tres 
ponents. 

BENJAMÍ RAMOS, 
LLIURE I COMUNISTA 


Sense saber del cert com havia 
de reaccionar, finalment vaig fer 
dues passes endavant i el vaig 
abraçar. L’havia conegut a 
través d’un vidre blindat, en un 
ambient pobre, brut i depriment, 
envoltat de funcionaris i Gossos 
d’Esquadra que et miren de reüll 
i et posen pegues per començar 
les visites i presses per acabar¬ 
ies. Després de tantes promeses 
falses i de tantes esperances 
frustrades, per fi el teníem 
davant, caminant entre nos¬ 
altres. Va ser el 22 de juny pas¬ 
sat, quan en Benjamí sortia 
victoriós de la presó espanyola 
de Quatre Camins. Amb un 
somriure d’orella a orella, amb 
un ram de flors quasi tan gran 
com ell, saludava el centenar de 
persones que, en poc més de tres 
hores, van poder reaccionar i ser 
presents així en un moment 
anhelat des de feia sis anys i 
mig. Era divendres, començava 
el cap de setmana i la festa 
esclatava allà mateix, a Gra¬ 
nollers. 

L’ordre d’alliberar en Benjamí 
va venir directament de l’Au¬ 
diència Nacional, i no pas de les 
institucions catalanes, que tants 
problemes ens han posat i enca¬ 
ra ens posen. El Govern de la 
Generalitat, el Departament de 
Justícia, Institucions Penitencià¬ 
ries i la mateixa presó de Quatre 
Camins s’han volgut destacar 
durant tots aquests anys per ser 
els més servils de Madrid. Mal¬ 
grat tenir, en principi, com¬ 


petències plenes en presons, no 
han gosat mai alterar les ordres 
clares del Ministeri de l’Interior 
i han demostrat en tot moment 
amb gran cinisme que no són 
més que botiflers. 

Amb les tres quartes parts de 
la condemna assolida des de feia 
prop d’un any, la greu malaltia 
que pateix en Benjamí s’ha 
reflectit alarmantment en diver¬ 
sos informes mèdics i anàlisis. 
Amb aquestes dades a les mans, 
des d’Institucions Penitencià¬ 
ries es va sol·licitar el progrés 
d’en Benjamí al tercer grau 
previ a la llibertat condicional, 
però el procés va quedar aturat 
al juny en interposar un recurs el 
mateix fiscal en cap del Tribunal 
Superior de Justícia de Catalun¬ 
ya (TSJC). Tips que juguessin 
amb nosaltres, les advocades 
d’en Benjamí van tirar pel dret. 
Es presentaren els informes 
mèdics a l’Audiència Nacional i 
allí, sorpresos de la gravetat del 
cas, van procedir a la suspensió 
immediata de la condemna. En 
Benjamí, poques hores més 
tard, sortia de la presó. 

Com era d’esperar, els i les 
membres del Comitè de Solida¬ 
ritat, varen organitzar el darrer 
acte, aquest cop el més esperat, 
el de la benvinguda popular. 
Tingué lloc a l’Artesà de Gràcia 
el 21 de juliol, amb una sala 
plena a vessar. Breu, senzill i 
emotiu, amb recordatoris per als 
morts en combat, amb parla¬ 


ments a càrrec d’en Pep Musté, 
expres de Terra Lliure, i d’un 
membre de Rescat, amb comu¬ 
nicats dels diferents grups de 
suport (Berlín-Bremen, Vitòria 
i Barcelona-Granollers) i amb 
cartes de diferents presos amics 
d’en Benjamí. Finalment, ell 
mateix prengué la paraula. Tot 
recordant que l’estat no ha 
pogut ni podrà mai silenciar la 
veu dels pobles que lluiten, ens 
animà a continuar amb energia 
el combat per l’alliberament 
dels altres presos polítics cata¬ 
lans, Diego i Zigor. 

L’alegria inicial, però, s’està 
convertint de mica en mica en 
angoixa i nervis. Suspendre la 
condemna no vol dir anul·lar-la. 
En qualsevol moment, si un 
equip de forenses ho creu 
oportú, en Benjamí serà de nou 
reclòs per complir l’any de con¬ 
demna que encara li resta. D’en¬ 
trada, el recurs del fiscal del 
TSJC contra la seva llibertat ja 
ha estat acceptat, i un metge 
visitarà en Benjamí a finals de 
setembre. La crueltat i el cinis¬ 
me amb què s’han interpretat 
aquestes anàlisis fins avui no 
ens deixen gaire tranquils. A tot 
això, cal afegir la negativa de 
Madrid a concedir un permís a 
en Benjamí per anar-se’n de 
visita a Alemanya, on té la seva 
companya, que no pot sortir del 
país per l’amenaça de ser extra- 
dida a l’estat espanyol. 

Tanmateix, en Benjamí ja és 
amb els seus, a Can Bassa, on 
visitar-lo resulta un plaer. Cada 
cop que hi vaig el torno a 
abraçar i penso, confio, que no 
trigarà el dia en què també podré 
abraçar-vos a vosaltres, Diego, 
Zigor, Laura, Peru, Marina i... 
La lluita continua i per molt que 
insisteixin, la repressió no ens 
podrà aturar. 

Martí Majoral i Torrent 

DADES BÀSIQUES 

Població: 


Estatus: 

Caixmir - Principat de 
J ammu i Caixmir 
Ocupació de l’índia des 
de la independència 
(1947) 

Territori disputat en llei 
internacional 

Àrea: 

-87.700 milles 

quadrades (la Gran 
Bretanya, 88.700. És 
més gran que 87 estats 
de l’ONU) 

- Un 51% estàs ocupat 
per l’índia 

- Un 33% està adminis¬ 
trat pel Pakistan 

- Un 11% està controlat 
per la Xina 

- Caixmir lliure (Azadd 
Kashmir): 5% 

Fronteres: 

Fa frontera amb l’índia, 
el Pakistan, la Xina i 
l’Afganistan 


13 milions 

- El Caixmir ocupat per 
l’índia: 8,3 milions 

- Caixmir lliure: 2,2 mil¬ 
ions 

- El Caixmir administrat 
pel Pakistan:1,0 milions 

- Refugiats al Pak¬ 
istan:! ,5 milions 

- Comunitat expatriada: 
0,4 milions (0,3 al 
Regne Unit) 

Idioma: 

- Urdú (oficial) 

- Caixmiri, algunes 
llengües regionals 

- L’anglès hi és molt 
estès 

Religió: 

- 80% musulmans 
-16% hindús 

- 4% cristians 

- budistes i sikh 


“Des de l’any 
1948 l’ONU reco¬ 
mana que s’hi 
celebri un refer¬ 
èndum d’autode¬ 
terminació. Però 
tant la constitució 
del Pakistan com 
la de l’índia 
obvien 
la realitat 
nacional del 
Caixmir” 

C A I X M I R 


Fa uns quants dies vam tenir l’o¬ 
portunitat de parlar amb Iassim 
(aquest no és el seu veritable 
nom, però l’anomenarem 
d’aquesta manera perquè ens va 
demanar que en mantinguéssim 
l’anonimat), que va néixer a la 
part del Caixmir administrada 
pel Pakistan i que ara fa cinc 
anys que està vivint al nostre 
país com a refugiat polític. El 
Iassim va ser detingut i torturat 
per ser independentista caixmir- 
ià i va ser expulsat del seu país 
sota l’ordre de no tomar-hi mai 
més. Per tant, fa cinc anys que 
està separat de la seva família 
(dona i fills, a més a més de 
pares, amics, etc.) i és difícil -si 
les coses no canvien radical¬ 
ment- que els pugui veure mai 
més i que pugui tomar mai més 
a la seva terra. Tot i això, ens va 
explicar que ell ha tingut sort, 
perquè “normalment les tortures 
que es practiquen a l’índia con¬ 
tra els detinguts o provoquen la 
mort o destrueixen totalment el 
cervell de les persones; és a dir, 
hi ha persones que continuen 
vives, però després de les tor¬ 
tures l’únic que en queda és un 
cos. Res més, els han destruït 


totalment. Jo vaig tenir sort, 
perquè pertanyo a una família 
acomodada del Caixmir. La 
meva família va intervenir 
perquè em deixessin amb vida i 
em deixessin marxar”. 


- Explica’ns la situació actual 
del Caixmir. 

El Caixmir és una nació que 
actualment està dividida entre 
l’índia i el Pakistan, amb una 
part controlada per la Xina. Els 
caixmirians hem demanat des de 
sempre la independència del 
nostre país, i des de l’any 1948 
el Consell de Seguretat de les 
Nacions Unides recomana que 
s’hi celebri un referèndum d’au¬ 
todeterminació. Però tant la 
constitució del Pakistan com la 
de l’índia obvien la realitat 
nacional del Caixmir. L’índia, 
tot i que diverses vegades ha dit 
que està disposada a convocar el 
referèndum per solucionar el 
conflicte, no ha fet mai cap pas 
perquè se celebri aquest plebis¬ 
cit. Un dels grans temors que té 
l’índia és que cedir en el cas del 
Caixmir pot provocar una pres¬ 
sió per a possibles secessions a 


altres llocs de l’estat: Assam, 
Tamil Nadu, Bihar, Panjàb, etc. 

- L’arrel del conflicte és 
religiós? 

No. L’arrel del conflicte és d’or¬ 
dre polític i econòmic. El 
Caixmir és una zona amb molts 
recursos naturals; hi ha molta 
aigua, molta fusta... Ni a l’índia 
ni al Pakistan els interessa la 
independència del Caixmir. I no 
la volen perquè perdrien tots 
aquests béns naturals. 

Un dels arguments que l’índia 
esgrimeix per explicar la seva 
negació a Talliberament del 
Caixmir és que s’està defensant 
contra el fonamentalisme islà¬ 
mic. Però això no té cap sentit, 
perquè els musulmans del Caix¬ 
mir no són extremistes i creuen 
en Tharmonia comunal. En 
aquest sentit, el que sí que ha fet 
l’índia, en canvi, ha estat ame¬ 
naçar que hi haurà repercussions 
contra la minoria musulmana 
índia si la comunitat islàmica 
pressiona a favor de la causa del 
Caixmir. 

- Què passa realment al 
Caixmir? Quina és la política 


-1846- 

Els britànics venen el Caixmir al 
governador hindú. 

-1947- 

15 d’agost Fi de la sobirania 
britànica. El Caixmir passa a ser 
independent. Comencen els alça¬ 
ments contra el govern autocràtic. 
24 d’octubre Els caixmirians 
declaren l’estat independent d’A- 
zadd Kashmir. 

27 d’octubre Les tropes índies 
envaeixen el Caixmir. El suposat 
governador cedeix l’estat a l’índia. 


DATES CLAU 


Mountbatten, almirall britànic i 
darrer virrei de l’índia, accepta la 
“nova adjunció” com a provisional 
tan aviat com la llei i l’ordre siguin 
restablerts. 

Octubre Primera guerra entre l’ín¬ 
dia i el Pakistan pel Caixmir. 

2 de novembre Nehrú, primer 
ministre indi, promet la celebració 
d’un referèndum al Caixmir. 
-1948- 

1 de gener L’índia planteja el 
problema del Caixmir davant el 
Consell de Seguretat de l’ONU. 


21 d’abril En la resolució 

núm. 47, de 1948, el Consell de 
Seguretat recomana un plebiscit. 

13 d’agost El Consell de 

Seguretat confirma el desig comú 
de l’índia i el Pakistan de portar a 
terme el plebiscit. 

-1949- 

L’índia i el Pakistan acorden el ces¬ 
sament de les hostilitats (acord de 
Karachi), però l’índia rebutja una 
retirada de tropes equilibrada. 

-1953- 

Els hindús deposen al govern del 

“El règim 

penitenciari als dos 
estats és duríssim, 
i a més a més s’hi 
practica 

sistemàticament la 
tortura” 


repressiva dels estats pak¬ 
istanès i indi? 

El règim penitenciari als dos 
estats és duríssim i a més a més 
s’hi practica sistemàticament la 
tortura. Unes 34.800 persones 
[el Iassim ens estava mostrant 
unes dades de 1’ 1 de setembre de 
1993] han estat disparades o tor¬ 
turades fins a la mort; unes 
15.300, ferides de gravetat; 
52.000 persones empresonades 
sense judici; 36.000 més, forçats 
a abandonar el Caixmir. Prop de 
100 persones moren cada any 
mentre estan detingudes; es cre- 

C A 


Caixmir seguint la demanda pro 
referèndum. 

-1957- 

24 de gener El Consell de 
Seguretat de l’ONU rebutja la pro¬ 
posta d’integració del Caixmir a la 
Unió índia perquè és contradictò¬ 
ria amb la resolució sobre el ple¬ 
biscit. 

-1965- 

6 de setembre Segona guerra 
entre l’índia i el Pakistan pel Caix¬ 
mir. 


men cases i botigues; s’estima 
que hi ha uns 500.000 soldats de 
les forces de seguretat que estan 
ocupant actualment el Caixmir... 
Un dels sectors de la població 
que és especialment víctima de 
la repressió és el que té cultura, 
ja que és el sector més suscepti¬ 
ble d’internacionalitzar el con¬ 
flicte. Tot i que Testat hindú ha 
denegat oficialment l’accés al 
Caixmir ocupat per l’índia a les 
organitzacions pro drets humans 
i als mitjans de comunicació, els 
abusos per part de les forces 
armades índies estan ben docu¬ 
mentats. Amnistia Internacional, 
Asia Watch i la Federació Inter¬ 
nacional de Grups Pro Drets 
Humans (estat francès) han 
denunciat la pràctica de la tortu¬ 
ra sistemàtica com a mètode per 
aixafar els moviments dissidents 
i centenars d’assassinats extraju¬ 
dicials. 

- A més a més de la resolució 
de l’ONU de l’any 1948, quin 
és el posicionament interna¬ 
cional davant d’aquest con¬ 
flicte? 

Tant la Gran Bretanya, com els 
Estats Units i la Unió Europea 


han emès comunicats en què es 
declaren a favor de l’autodeter¬ 
minació del Caixmir, a favor 
d’una solució negociada al con¬ 
flicte amb converses entre l’ín¬ 
dia i el Pakistan i han 
condemnat la violació sistemàti¬ 
ca dels drets humans a la zona. 
A la pràctica, però, el paper dels 
Estats Units és el de la no 
ingerència. Els Estats Units 
defensen un equilibri nuclear a 
la zona, ja que tant l’índia com 
el Pakistan disposen d’arma¬ 
ment nuclear. 

- Quines repercussions té tota 
aquesta problemàtica en la 
població civil? 

Els enfrontaments entre l’índia 
i el Pakistan han comportat 
greus problemes econòmics per 
a la població, ja que els con¬ 
flictes bèl·lics han reduït 
notablement l’afluència turísti¬ 
ca a la zona. La població pateix 
enormement les mancances 
econòmiques que provoca l’aïl¬ 
lament; no hi ha possibilitat 
que la població, que a més a 
més està fragmentada entre els 
dos estats, pugui disposar dels 
productes industrials. 


I X M I R 


DATES CLAU 


-1966- 

10 de gener Declaració de 
Tashkent. Es torna a les mateixes 
condicions de l’alto el foc del 1949, 
per no es resol la disputa sobre el 
Caixmir. 

-1971- 

3 de desembre. Tercera guerra 
entre l’índia i el Pakistan. 

-1972- 

2 de juliol L’acord de Shimla 

reconeix la frontera marcada pel 
cessament de les hostilitats del 17 
de desembre de 1971 com a línia 


de control (situació actual). 

-1986- 

S’imposa el govern presidencial 
(directe). 

-1987- 

S’abandona el govern presidencial. 
Formació d’un govern pro índia 
després d’unes eleccions manipu¬ 
lades i fraudulentes. 

-1990- 

Gener. Aixecament popular contra 
l’ocupació índia. L’índia torna a 
imposar el domini directe. 

ELS CASALS PARLEN 

ATENEU DE MASQUEFA 


1. Al vostre Casal/Ateneu hi 
participen persones a títol 
individual i/o col·lectius? 

L’Ateneu està gestionat per una 
entitat cultural fundada el febrer 
del 1988, el Col·lectiu d’Amics 
de Masquefa. La junta directiva 
d’aquesta entitat està formada 
per sis persones a títol individ¬ 
ual, i no es preveu que hi figurin 
representants d’altres entitats o 
associacions. De fet, a Masque¬ 
fa som l’únic grup, no passa 
com a altres municipis on convi¬ 
uen okupes, independentistes, 
ecologistes... 

2. Per què un Casal a la vostra 
localitat o barri? 

Doncs perquè fan falta espais de 
trobada de totes les persones 
que ens movem en l’àmbit de 
l’esquerra independentista, per 
donar més força a les activitats 
que muntem i per obrir espais 
nous i trencar la marginalitat. A 
més a més, el cas de Masquefa 
és especial, perquè els espais 
més institucionals no funcionen 
o directament no n’hi ha. L’A¬ 
juntament no segueix cap políti¬ 
ca juvenil, i per tant, el jovent de 
Masquefa o se’n va de festa fora 
del poble o es mor de fàstic. Per 
tot plegat, l’Ateneu omple dos 
espais diferents: el de l’esquerra 
independentista i un altre, 
diguem-ne, de més institu¬ 
cional, que ni l’Ajuntament ni 
altres entitats més tradicionals 
no omplen. 

3. Quines funcions considereu 
que ha de tenir el vostre 
Casal? 

Les funcions de l’Ateneu estan 
orientades principalment a la 
nostra realitat municipal, però 
buscant sempre una dimensió 


nacional, un punt de connexió 
entre l’àmbit local i el nacional. 
Principalment, són les tres 
següents: 

- Punt de trobada i tertúlia del 
jovent de Masquefa. 

- Punt d’informació i difusió 
d’activitats culturals, lúdiques i 
polítiques de la comarca i de tots 
els Països Catalans: Culturavi- 
va, Rebrot, UCE, 25 d’Abril, 11 
de Setembre, els partits de la 
selecció, accions contra l’abo¬ 
cador dels Hostalets... 

- Sala de reunions d’entitats i 
col·lectius (locals, comarcals, 
nacionals...), d’exposicions, de 
xerrades, de festes... 

4. Quins objectius? 

L’objectiu general és consolidar 
un espai que ara no existeix a 
Masquefa: un espai crític amb la 
societat, inconformista, obert a 
tothom, no marginal, que sigui 
una eina útil per comprendre la 
societat on vivim i per transfor- 
mar-la. I això no es pot fer 
només amb una òptica local, 
sinó que implica tenir uns refer¬ 
ents nacionals, d’altres àmbits, 
que aportin idees, projectes, 
nous punts de vista... 

5. Us considereu part d’algun 

espai polític (esquerra inde¬ 
pendentista, esquerra 

nacional, esquerra alternati¬ 
va, altres,,,)? 

Els membres de l’Ateneu Popu¬ 
lar de Masquefa som d’esquer¬ 
res i independentistes, 
entenent-ho com la mateixa 
cosa, ara com ara impossible de 
separar. 

6. Com analitzeu el vostre 
espai polític a nivell local? I 
nacional? 


La gent de l’Ateneu forma part 
d’una candidatura que va treure 
un regidor sobre onze a les pas¬ 
sades eleccions municipals, els 
Independents per Masquefa 
(IPM). Per aquelles coses que 
passen, ens vam presentar sota 
el paraigua d’Iniciativa per 
Catalunya, i a més vam tenir el 
suport d’Esquerra Republicana. 
Per tant, és un experiment ben 
singular de cara a l’electorat: 
una candidatura independent 
(ningú té carnet) amb el recolza¬ 
ment d’IC i ERC. 

Pel que fa a l’àmbit nacional, 
participem en les reunions de 
l’AMEI, que és l’espai on ens 
trobem realment còmodes. 

7. Quin tipus d’activitats feu? 

Des que vam inaugurar el local, 
al març, hem fet concertets amb 
grups de la comarca, sopars, 
dues festes tecno amb dj de 
Masquefa, la presentació de 
Poble Insurgent, un autocar a 
València pel 25 d’Abril, una 
xerrada i una exposició sobre 
Chiapas, projeccions de vídeos 
(American History X i 
Trainspotting), una xerrada i un 
taller de pancartes contra l’abo¬ 
cador dels Hostalets... 

8. Participeu amb altres 
col·lectius (polítics, sindicals, 
veïnals...) a la vostra localitat 
o barri? Quins? 

L’Ateneu està obert a gairebé 
totes les associacions del poble. 
Aquesta col·laboració és una 
eina fonamental per incidir en la 
vida social del municipi i evitar 
caure en la marginalitat, que és 
el que voldrien les “forces 
vives” locals. Tot i això, des que 
es va inaugurar l’Ateneu 
arrossega la fama de “radical”, 

amb tota la mala llet amb què 
fan servir aquest terme els con¬ 
vergents i els sociates. 

9. I pel que fa a l’àmbit 
nacional? 

Bé, formem part des del primer 
dia de la Coordinadora de 
Casals, hem fet alguna cosa con¬ 
junta amb Endavant (Anoia i 
Penedès), tenim contactes amb 
Maulets, hem participat en 
reunions del procés de Vinaròs, 
hem col·laborat amb Acció Cul¬ 
tural del País Valencià pel 25 
d’Abril... En fi, ens movem. 

10. Creieu necessari un treball 
unitari d’àmbit nacional? Per 
què? Si és que sí, com creieu 
que s’ha de treballar? 

Evidentment, sí. Tot i que nos¬ 
altres treballem sobretot l’àmbit 
de Masquefa, les activitats 


nacionals han sigut impre¬ 
scindibles per a la nostra forma¬ 
ció política i, també, per 
carregar piles. Si no fos perquè 
coneixíem les mogudes que es 
feien a Manresa, Igualada, 
Capellades, Riudebitlles, 
Vilafranca, Valls, Torredembar¬ 
ra..., segurament ni ens hauríem 
plantejat d’obrir l’Ateneu. L’in¬ 
tercanvi d’experiències entre els 
diferents projectes locals és 
bàsic, i aquest intercanvi es pot 
fer un per un, però sobretot s’ha 
de fer en les grans activitats de 
caire nacional, des de l’Onze 
fins al Rebrot. A més a més, 
també hi ha d’haver un model 
general de país, alguna cosa més 
que una suma de projectes 
locals. Que com s’ha de fer? 
Això ja és més complicat de dir. 
Suposem que parlant-ne molt. 


11. Com valoreu el projecte de 
Coordinadora de Casals que 
s’acaba d’engegar? 

Cent per cent positiu. 

12. Com hauria de ser aquesta 
coordinació? Informativa? de 
coordinació d’activitats? políti¬ 
ca? Hauria d’anar més enllà? 
Vist des de Masquefa, que 
acabem d’engegar, potser en un 
primer moment la Coordinadora 
hauria de servir per consolidar 
els casals. S’hauria d’estruc¬ 
turar per atendre les necessitats 
dels casals i ajudar a cobrir les 
mancances que tinguin, i també 
per fomentar i facilitar que se’n 
creïn de nous. Una vegada 
tinguem una xarxa de casals 
forta, ben organitzada, que 
abasti tot el territori, ja es veurà 
cap on pot tirar la Coordinadora. 
No ens hem de posar límits. 


3.000 persones es manifesten a 


Vic per demanar: Prou imposició 
de Tespanyol i del francès 


Davant les agressions espanyola 
i francesa envers la nostra llen¬ 
gua, el poble català va respondre 
el 30 de juny passat a Vic. Sota 
el lema Prou imposició de l’es¬ 
panyol i del francès, més de 
3.000 persones van recórrer la 
capital d’Osona per protestar, 
entre altres atacs, en contra de 
les provocadores manifesta¬ 
cions d’en Juan Carlos i de la 


Pilar del Castillo, en què s’atre¬ 
vien a negar la imposició del 
castellà, i afegien encara que 
havia estat una “lengua de con- 
senso”. D’altra banda, convocar 
la manifestació a Vic tenia un 
valor afegit: respondre a l’intent 
d’homogeneïtzació cultural de 
Luis del Olmo, que va comprar 
Ràdio Vic i en va espanyolitzar 
posterionnent la programació. 


Els parlaments d’un membre 
dels casals Jaume I de la Franja, 
d’una representant de la Fed¬ 
eració d’Entitats Catalanes de la 
Catalunya Nord, d’un portaveu 
de la Plataforma Ràdio Vic en 
Català i d’una responsable de la 
Coordinadora d’Associacions 
per la Llengua Catalana (CAL) 
van posar punt final a aquesta 
jornada reivindicativa. 



S T R A 



S T R A 

SINDICALISME, 
CONSTRUCCIÓ 
SOCIAL I NACIONAL 


No cal ser un llicenciat en 
Història Contemporània per 
afirmar que, sense cap mena de 
dubte, el model d’autoorgan- 
ització popular més reeixit al 
nostre país ha estat el sindical¬ 
isme. Inicialment, com a respos¬ 
ta a les condicions de 
sobreexplotació patides durant 
el període d’expansió industrial, 
que comportà la consolidació de 
la burgesia autòctona com a 
agent econòmic capitalista i, per 
tant, antagònic al proletariat 
català. Posteriorment, durant el 
procés revolucionari de la dèca¬ 
da dels anys 30 del segle passat, 
el sindicalisme, concretament 
l’anarcosindicalisme, es va con¬ 
stituir com a element agluti- 
nador de forces. Assumint el rol 
de director d’aquest procés, el 
sindicalisme excedeix les seves 
atribucions estrictes per erigir- 
se en agent polític de primer 
ordre en l’estructuració d’un 
model social veritablement rev¬ 
olucionari, amb capacitat de 
resposta a les demandes popu¬ 
lars d’autodefensa davant l’a¬ 
vanç del feixisme i duent a 
terme una socialització dels mit¬ 
jans de producció, inèdita fins 
llavors al nostre país. 

Amb la derrota a la guerra 
dels tres anys i la repressió que 
comportà, aquest agent dinàmic 
i avantguardista es desdibuixà 
fins a la total desaparició com a 
element aglutinador dels inte¬ 
ressos de la classe treballadora 
a causa de l’extermini físic i 
l’empresonament dels quadres i 
militants sindicals o —per 


als/les més afortunades— per 
l’exili, que en molts casos 
suposà per a aquesta avantguar¬ 
da obrera el comiat definitiu del 
nostre país. 

Curiosament, és la mateixa 
dictadura feixista la que torna a 
desenvolupar un model de sin¬ 
dicat per acontentar els sectors 
falangistes i la que, mitjançant 
el sindicalisme vertical, intro¬ 
dueix un seguit de mesures 
garantistes que permeten a la 
classe treballadora assolir els 
mínims de subsistència dins de 
la terrible situació d’explotació i 
misèria generalitzada que com¬ 
porta el règim totalitari imposat 
i la postguerra. Aquest model 
garantista serà desenvolupat 
durant la segona restauració 
borbònica, esdevinguda arran 
de la mort del dictador, que 
dibuixarà l’actual mapa sindical 
a casa nostra, situació en què 
sembla que encara podem veure 
Adolfo Suàrez fent promeses 
televisives, si ens atenem a la 
correlació de forces de les cen¬ 
trals “majoritàries” espanyoles. 

La pràctica de l’acció sindical 
—més ben dit la manca d’a¬ 
questa acció— duta a terme per 
aquestes centrals sindicals 
espanyolistes burocratitzades 
(UGT, CCOO...) ha comportat, 
en primer tenne, la consolidació 
d’un model sindical que ens 
recorda més una agència de 
multipropietat o una gestoria 
que no pas una organització 
defensora dels drets dels i les 
treballadores. Les prebendes, 


els escàndols generats per la 
corrupció en la gestió social dels 
fons per a l’habitatge o la frater¬ 
nitat que demostren amb la 
patronal ha allunyat la majoria 
de la població dels sindicats. 
Fins al punt que al nostre país 
l’apreciació popular dels sindi¬ 
cats ocupa el penúltim lloc, 
darrere l’exèrcit espanyol i els 
jutges espanyols! 

Vet aquí el punt on el sindica¬ 
lisme nacional català, desproveït 
de lligams amb la metròpoli, ha 
de dir-hi la seva i ser agent actiu 
en el procés de construcció 
nacional i social dels PPCC: les 
centrals majoritàries de l’estat 
són, òbviament, espanyoles i 
centralistes, d’un jacobinisme 
furibund en l’àmbit econòmic 
que no dubta a disfressar-se amb 
la quadribarrada quan s’escau; o 
fins i tot arribar al súmmum del 
cinisme i adornar-se amb una 
estelada mitjançant el que els 
anglosaxons defineixen com a 
quiet riot, és a dir, un avalot 
silenciós, que, com tothom sap, 
per silenciós no té gens d’Avalot 
i sí de ramat de xais de mirada 
estúpida que marxen en ordre 
darrere de qui els durà de dret a 
l’escorxador. 

Davant d’aquesta realitat, tan 
sols la consolidació del sindica¬ 
lisme català, nacional i de classe 
pot conjugar la lluita pels drets 
de la classe treballadora catalana 
amb la definició d’un àmbit de 
sobirania econòmica i social, el 
Marc Català de Relacions Labo¬ 
rals (MCRL), que dibuixi un 
escenari dins del qual sigui pos¬ 
sible la culminació del procés 
sobiranista que ens meni cap a la 
independència i l’establiment 
d’un model social sense classes. 
Un model social on la classe tre¬ 
balladora esdevingui gestora dels 
mitjans de producció, del procés 
de producció i de la redistribució 
de la riquesa que se’n derivi. 

Per al Moviment Obrer Català 
és imprescindible dotar-se de 
totes les eines que ens permetin 
afrontar amb garanties el nostre 
procés de construcció social i 
nacional, superar els marcs 
impositius que perfilen els estats 
espanyol i francès i bastir des de 
l’horitzontalitat i l’exercici de la 
radicalitat democràtica un espai 
on s’asseguri la millora de les 
condicions de treball, de vida i 
l’absoluta llibertat de les perso¬ 
nes. D’aquestes eines, la princi¬ 
pal és la consolidació de 
l’MCRL, pel que representa com 
a expressió material de sobirania 
(al meu entendre, una de les 
mancances de l’independentisme 
ha estat ser esgotadorament 
metafísics i deixar de banda una 
lectura materialista del nostre 
procés d’emancipació social i 
nacional). Amb la consolidació 
de marcs de relacions laborals 
propis per a totes les regions de la 
nostra nació, podríem definir la 
nostra territorialitat mitjançant 


una estructura econòmica i de 
flux de relacions comercials i 
humanes que dibuixaria una dre¬ 
cera per defugir les limitacions 
que comporta l’article 145 de la 
constitució espanyola. 

Un cop establert aquest 
MCRL, ja a nivell de Països 
Catalans, gestionant els nostres 
recursos, planificant des de casa 
les inversions, la construcció 
d’infraestructures que permetin 
una bona vertebració del territo¬ 
ri (ara depenem de l’estructura 
radial espanyola, qui paga 
mana, ja se sap...) i redistribuint 
la riquesa solidàriament, 
podríem encarar amb més 
garanties d’èxit la fase de defi¬ 
nició jurídica i política que per¬ 
metria a aquest país esdevenir 
una entitat nacionalment no sot¬ 
mesa a dictats aliens. 

És per això que cal considerar 
el sindicalisme com a eina de 
primer ordre en el procés de 


construcció nacional i social del 
nostre país. Tenint en compte 
que el sindicat està al servei de 
la classe treballadora, el sindicat 
català, nacional i de classe no 
pot escatimar esforços per fer 
del moviment obrer català l’a¬ 
vantguarda en el bastiment de la 
nova estructura social, nacional 
i política que desitgem des de 
l’esquerra independentista. 

Per acabar, vull recordar que 
la cultura popular assegura que 
els i les àvies són especialment 
savis per tot el bagatge vital que 
els i les acompanya. Qui som 
nosaltres per contradir uns avis i 
àvies que, mitjançant el sindica¬ 
lisme, van fer la revolució? En 
cas de fer-ho, potser seríem tan 
estúpids com els xais que espe¬ 
rem que un avalot de porcs els 
deslliuri de l’escorxador. 


Antoni Alarcón 


Converses (in)versemblants 

UN FEIXISTA AMOÏNAT 


MILOSEVIC: Digui... 

AZNAR: Què tal Slobodan? Sóc el José Mari. Com 
et tracten els del TPI? Aguanta, nano, que te’n sor¬ 
tiràs. Ja saps que encara que no ho digui pública¬ 
ment jo, i tot el meu govem, et donem suport. 
MILOSEVIC: Hvala, xato. Encara queden amics. 
Aquesta colla d’impostors no podran amb mi. Un 
serbi mai és rendeix. Portem sang guerrera a les 
venes, com vosaltres, els espanyols. 

AZNAR: Clavats, clavats. Llàstima que última¬ 
ment heu perdut totes les guerres. Però no en teniu 
culpa. Ja sé que existeix una conjura judeomaçòni- 
ca en contra vostra. 

MILOSEVIC: Tu no cantis gaire, que si no arriba 
a ser per la guerra del 36, i gràcies a Hitler i Mus- 
solini, no us hauríeu menjat un torrat. Recorda: 
Filipines, Cuba, el Marroc,... 

AZNAR: Ha, ha (riure de conill), Slobo, Slobo, tu 
sempre tan ocurrent. Bé anem per feina. Et voldria fer 
una consulta sobre un assumpte que em té amoïnat. 


MILOSEVIC: Digues, digues, que per a això són 
els amics. 

AZNAR: D’aquí a quatre dies aquests collons de 
bascos votaran a favor de la independència. Vull 
saber com ho he de fer per evitar el desmembra- 
ment de la pàtria, perquè tot seguit vindran els 
catalans, i això sí que no. Digue’m què vas fer tu, i 
vistos els resultats, jo faré tot el contrari, a veure si 
hi ha sort. 

MILOSEVIC: Deixa’t de conya. Has d’impedir 
com sigui el referèndum d’autodeterminació, si 
no, després no hi haurà res a fer. Si convé parles 
amb el rei i traieu els tancs al carrer. Fes-ho així o 
la cagaràs. Paraula de criminal de guerra. 
AZNAR: Bé doncs, gràcies. Encara que hi ha una 
cosa que em preocupa. Què fem si l’exèrcit no 
obeeix? Pensa que estem a la UE. 

MILOSEVIC: Molt senzill, sortiu de la UE. 

Frank Kin Un 








LA SOLUCIO DE L’IL·LUS 


La democràcia sols 
funciona sense trampes — í ' rx “j 
en els pobles on abans 
de votar-la i engegar-la 
ja Lexercien, de fer, 
per costum i per criança. 

I per això no reïx 
a l’Espanya retardada, 
on encara lleven fruit 
caciquismes, tupinades, * 
capellanies i feus, 
rebrots d’antigues usances. 
^Com pot Catalunya entrar 
en la mateixa fornada 
si ella, només per ra ons 
—val a dir-ho— geogràfiques 
supera cívicament 
el míser estat d’Espanya? 

Que ens deixin, doncs, anar sols 
i podrem, a mb el temps i p alla.,-* 
ensenyar-los-C Bm-se fa 


Llavors, i nom cs llavo 
encetarem el e ffaleg" — 
per arribar a ser gérmi 
però cadascun a casa! 







